Kazakistan
O Kazakistàn (ҚaзaқcTaH in kazàco, KaзaxcTaH in rùscio), ofiçialménte Repùbrica do Kazakistàn (ҚaзaқcTaH Pecпyблиkacы, trasliteròu Qazaqstan Respublïkası, in kazàco e Pecпyблиka KaзaxcTaH, trasliteròu Respublika Kazakhstan, in rùscio), o l'é 'n stâto de l'Àzia che, a segónda da convençión giögràfica adotâ, o l'à 'na pàrte picìnn-a do sò teritöio in Eoröpa ascì[1]. O confìnn-a co-a Rùscia a nòrd e a ponénte, co-a Cìnn-a a levànte e con Kirghizistàn, Uzbekistàn e Turkmenistàn a sùd. A sò capitâle a l'é Nur-Sultan, ciamâ scìnn-a-o màrso 2019 co-o nómme de Àstana, scibén che a çitæ ciù inportànte a l'é ancón Almaty, capitâle scìnn-a-o 1997 co-o nómme de Alma Ata. O l'é o stâto ciù grànde a-o móndo tra quélli che no s'afàcian in sciô mâ e o novén ciù ànpio in asolûto. Co-ina popolaçión de 18.8 milioîn de abitànti o l'é un di pàixi co-a ciù bàssa denscitæ de popolaçión, mêno de 6 persónn-e pe chilòmetro quàddro.
A naçión, dòppo a chéita de l'URSS into 1991, a l'é stæta l'ùrtima de repùbriche soviétiche a diciarâ a sò indipendénsa e d'ancheu a l'é un di pàixi ciù inportànti de l'Àzia centrâle, spécce gràçie a-e sò grénde vivàgne de petrolêa, gàzzo e âtri minerâli[2].
Nòtte[modìfica | modìfica wikitèsto]
- ↑ Con ciù ò mêno o 4% do sò teritöio, ö sæ a pàrte scitoâ a ponénte do sciùmme Ural, (EN) Kazakhstan, World Factbook, Central Intelligence Agency. URL consultòu o 7 zenâ 2021.
- ↑ (EN) Yuri Zarakhovich, Kazakhstan Comes On Strong, Time. URL consultòu o 7 zenâ 2021.
Âtri progètti[modìfica | modìfica wikitèsto]
- Wikimedia Commons a contêgne di files in sce Kazakistan
ita_Latn lij_Latn lij_Latn srd_Latn lij_Latn eng_Latn srd_Latn lij_Latn